stanford-oval/wikipedia huggingface dataset:
טיפול משפחתי
היסטוריה

צמיחתו של הטיפול המשפחתי החלה בארצות הברית בשנות ה-50, לאחר מלחמת העולם השנייה. בתקופה זו עלה קרנו של תחום הפסיכולוגיה החברתית, שהפנה את תשומת הלב מהדגשת הפרט אל חשיבות הקבוצה והקהילה. כך החלה להיווצר התעניינות רבה יותר של מטפלים בהקשרים הסביבתיים והפסיכו-חברתיים שבהם חי האדם.
במקביל, החלה בשנים אלו התפתחות מהירה בטכנולוגיית המחשבים, ניתוח מערכות וכן בתאוריות תקשורת שונות בין אנשים ומערכות. במיוחד רבה חשיבותה של התפתחות תאוריית הקומוניקציה וערוצי תקשורת בין אנשים במערכות משפחתיות. תאוריה זו עלתה בין השאר במאמרים שפרסם הסוציולוג והאנתרופולוג הבריטי גרגורי בייטסון בשנות ה-50, למשל לגבי השפעת ההקשר המשפחתי והתקשורת בין חברי המשפחה על יצירת תסמינים של סכיזופרניה. בייטסון טען כי הסכיזופרניה היא בעלת תפקיד בשמירת האיזון המשפחתי במשפחות בהן היא מתפתחת אצל אחד מחבריה. אמנם מרבית טענותיו בנושא זה הוכחו במהלך השנים כמוטעות, אך המחקרים החדשניים שערך במשפחות והתצפיות הראשוניות על התקשורת והארגון במשפחה תרמו רבות להתפתחות תחום הטיפול המשפחתי.
בתחום הפסיכותרפיה, פורסמו בתקופה זו מאמרים של פילוסופים ומטפלים מהגישה הפנומנולוגית (המתעניינת באופן שבו המטופל עצמו תופס ומייחס משמעות לעולם ולעצמו), וכן מהגישה האקזיסטנציאליסטית (הדוגלת בכך שלכל אדם יש מציאות ואמת משלו, ולכן החיפוש אחר אמת כללית אובייקטיבית הוא חסר משמעות). עובדים סוציאליים בבריטניה החלו להתעניין בתקופה זו בתכונות המערכתיות של המשפחה וההשפעות ההדדיות של בני המשפחה זה על זה, וכך נהגו באופן טבעי לראיין מדי פעם קבוצה של בני משפחה ביחד, כשעלה הצורך בכך. בעקבות התפתחויות אלו, צמחה בקרב מטפלים תפיסה חדשה של האדם, לפיה יש תלות הדדית בין ישויות מנוגדות כמו הפרט וההקשר הסביבתי בו הוא חי, החלק והשלם. כך גם לגבי הנורמלי והסוטה - נטען כי לחברה יש צורך להשליך על בודדים מתוכה את החלק החולה והשלילי שבה. צורך זה משתקף גם בתא המשפחתי, בו המשפחה לעיתים קרובות משליכה על בן משפחה אחד, המטופל המזוהה, המכונה גם שעיר לעזאזל, את כל תחלואיה וקשיי התפקוד שלה, וכך גורמת להם להישאר מחוץ לגבולות ה"עצמי", על ידי השמתו בתוך ה"אחר".
תפיסות חדשות אלו השפיעו על מטפלים רבים. הפסיכיאטר נתן אקרמן ניסה לשלב רעיונות פסיכואנליטיים קלאסיים עם טיפול משפחתי, ופתח ב-1957 את אחת הקליניקות הראשונות לטיפול משפחתי, "הקליניקה לבריאות נפשית משפחתית" של שירותי המשפחה היהודיים בניו יורק. ב-1960 ייסד גם את "מכון המשפחה" (שנקרא אחרי מותו "מכון אקרמן"), וכן כתב מאמרים וייסד ב־1962 עם דון ג'קסון את כתב העת המדעי הראשון והמוביל בתחום עד היום, "תהליך משפחתי".
תחום הטיפול המשפחתי הלך והתפתח בשנות ה-50 וה-60, וב-1970 הוצג לראשונה כנושא מרכזי בדוח השנתי של "החוג לקידום הפסיכיאטריה". החלו לקום מכונים בהם הועסקו מטפלים מומחים בטיפול משפחתי והוכשרו סטודנטים, נערכו מחקרים רבים במוסדות אקדמיים, והתקיימו כנסים קבועים בהם נערכו דיונים על היבטים שונים בתחום.
ראו גם

ברט הלינגר
הערות שוליים

↑  ד"ר טל ארזי, מיטל ויסמן, נעה שר. 2016. תכנון התערבות עם משפחות: סקירת ספרות, לקחים ותובנות. מסמך רקע לקראת מיסוד התערבות מתוכננת עם משפחות בשירותי הרווחה.  ירושלים: מכון מאיירס-ג'וינט-ברוקדייל.
1 2  סו וולרונד-סקינר, תרפיה משפחתית, הוצאת רשפים, תל אביב, 1983
↑  מתוך סקירה היסטורית על התפתחות הטיפול המשפחתי של Allyn and Bacon/Longman publishing
↑  מתוך ההיסטוריה של מכון אקרמן, באתר המכון
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007567957905171  BnF: cb11932679w (data)  GND: 4016421-4  LCCN: sh85047061  NDL: 00857100  NKC: ph116048
טירת בלייר

| --- | --- |

 מידע על המבנה
 סוג:  בית כפר 
 תקופת הבנייה:  ?–1269
 בשימוש פעיל:  1269 – הווה
 מתכנן:  ג'יימס ברייס
 בעלות נוכחית:  דוכס את'ול
 קרבות:  מלחמת האזרחים האנגלית
 קואורדינטות:  56°46′24″N 3°51′27″W﻿ / ﻿56.7734°N 3.85754°W﻿ / 56.7734; -3.85754
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני טירת בלייר(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני טירת בלייר
 
טירת בלייר (באנגלית: Blair Castle, בגאלית סקוטית: Caisteil Bhlàir) היא טירה סמוכה לעיירה בלייר את'ול במחוז פרת' וקינרוס, שבמרכז סקוטלנד, הממלכה המאוחדת.
חלקי הטירה המוקדמים ביותר נבנו במאה ה-13 ולאורך המאות עברה מספר שיפוצים והרחבות, צורתה הנוכחית התעצבה ב-1870 כאשר עברה שיפוץ נרחב בידי האדריכל ג'יימס ברייס בסגנון אדריכלות סקוטית ברוניאלית. טירת בלייר היא המשכן ההיסטורי של דוכס את'ול שהוא גם ראש שבט מארי, מתוך כך הטירה משמשת גם את רגימנט האת'ול היילנדרים המשרת את הדוכסות ונחשב לכוח הצבאי הפרטי החוקי היחיד באירופה.
מבנה הטירה הוגדר ב-1971 כבניין רשום מדרגה A, גינות האחוזה סביב הטירה נכללו החל משנת 1987 ב-'רשימת הגינות והנופים המעוצבים של סקוטלנד'.
תמונות

שער הכניסה הראשי לאחוזה
חיילי רגימנט האת'ול היילנדרים מול הטירה
מראה הטירה מכיוון צפון-מערב
הטירה מכיוון דרום
גינות האחוזה בשטחי הטירה
חדר הנשפים בטירה
אחד אוכל בטירה
חדר שינה
גרם מדרגות
סלון בטירה
הערות שוליים

↑  האדריכל ג'יימס ברייס אחראי על עיצוב הטירה ב-1870 כפי שהיא נראית היום בסגנון סקוטי ברוניאלי, אך חלקי הטירה המוקדמים ביותר נבנו במאה ה-13.
| --- | --- |
בקרת זהויות :  MusicBrainz: fc93c8a3-3e02-4a13-8f37-3f14c2d32028  VIAF: 245417923   WorldCat (עם VIAF): 245417923
חצרמות (דמות מקראית)

חֲצַרְמָוֶת הוא דמות מקראית המופיעה בספר בראשית, כבנו השלישי של יקטן ואחיהם של אַלְמוֹדָד, אֲבִימָאֵל, שָׁלֶף, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.
מקור השם

במקרא ישנם שמות רבים המסתיימים במרכיב ”מות”, לדוגמה: עזמות, מרמות ושמירמות. יש הסוברים כי חצרמות הוא שמו של מקדש על שם האלה מות.
חצרמות בדומה לאחיו ולאבותיו גם הוא שם של עם שהתגורר במזרח תימן על הגבול עם מחוז עומאן של היום. שמו של המחוז בתימן, חצרמוות השתמר גם היום.
הערות שוליים

↑  ספר בראשית, פרק י', פסוק כ"ז
↑  אהרון ראובני, ערבים ויהודים בצדם, מאזניים, גיליון קכ"ט, א', תש"ז 40-33.
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
טירת ביינארד

| --- | --- |

 מידע כללי
 סוג:  טירה 
 כתובת:  בלקפריירס 
 מיקום:  הסיטי של לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1017
 תאריך פתיחה רשמי:  1017 
 תאריך פירוק:  1666 
 קואורדינטות:  51°30′41″N 0°06′00″W﻿ / ﻿51.511388888889°N 0.1°W﻿ / 51.511388888889; -0.1
  (למפת לונדון מוגדלת) קנט סארי ברקשייר בקינגהאם הרטפורדשייר אסקסטירת ביינארד(למפת לונדון רגילה) קנט סארי בר. בקי. הרטפורדשייר אסקסטירת ביינארד
 
טירת ביינארד באיור משנת 1790
טירת ביינארד (באנגלית: Baynard's Castle) הייתה טירה שהייתה ממוקמת בקצה הדרום־מערבי של העיר לונדון, בירת אנגליה במשך כשש מאות שנים, החל מכיבוש העיר על ידי ויליאם הכובש במאה ה-11 ועד השרפה הגדולה של לונדון בשנת 1666. מקור שמה של הטירה בשמו של ראלף ביינארד, אציל נורמני אשר קיבל את השטח עליו נבנתה הטירה מויליאם הכובש.
היסטוריה

טירה זו, וכן מצודת לונדון וטירת מונטפיצ'ט, נבנו על ידי ויליאם על גדת התמזה על מנת להבטיח את שליטתו של ויליאם בעיר לונדון. מצודת לונדון הוקמה במזרח העיר על מנת להגן על העיר (ולשלוט בה) ממזרח וטירת ביינארד נבנתה ממערב לעיר על מנת להגן על העיר (ולשלוט בה) ממערב.
הטירה הוקמה על גדת הנהר, בשפך נהר פליט אל נהר התמזה.
הטירה עמדה על מכונה עד ערב יום שני, ה-3 בספטמבר 1666, כאשר השרפה הגדולה של לונדון הפילה את חומות הטירה, והטירה עלתה באש ונשרפה בלילה שבין ה-3 וה-4 בספטמבר.
שמה של הטירה נזכר בשמו של הרחוב שעובר במקום בו עמדה - רחוב טירת ביינארד (Castle Baynard Street), וכן על שמה נקרא אחד מהאזורים שבסיטי של לונדון.
הטירה מוזכרת במחזה "ריצ'רד השלישי" של המחזאי האנגלי ויליאם שייקספיר. הסצנה השביעית במערכה השלישית מתרחשת בטירה.
כיום ניצב במקום שבו עמדה הטירה בניין משרדים בשם בית ביינארד (Baynard House).
הערות שוליים

↑  ויליאם שייקספיר, ריצ'רד השלישי, מערכה שלישית, סצנה שביעית
| ארמונות מלכותיים בבריטניה |
| --- | --- | --- |
| בשימוש כיום | ארמון בקינגהאם • ארמון הולירוד • ארמון וסטמינסטר • ארמון סנט ג'יימס • ארמון קנזינגטון • בית סאנדרינגהאם • בית קלרנס • הייגרואוב • טירת בלמורל • טירת הילסבורו • טירת וינדזור • פארק באגשוט • גטקום פארק |  |
| ארמונות היסטוריים | ארמון אלת'ם • ארמון בוליו • ארמון בומונט • ארמון בריידוול • ארמון דנפרמליין • ארמון וייטהול • ארמון לינלית'גו • ארמון נונסאץ' • ארמון פלסנטיה • ארמון סבוי • ארמון קיו • בית אוסבורן • בית המלכה • בית מרלבורו • המפטון קורט • טירת אדינבורו • טירת ביינארד • טירת בלוודיר • טירת מיי • טירת סטירלינג • מצודת לונדון • קינגס לאנגלי • הביתן המלכותי |  |
טירת בומריס

טירת בומריס
טירת בומריס (בולשית: Castell Biwmares; באנגלית: Beaumaris Castle), היא טירה מסוג מצודה קונצנטרית השוכנת בבומריס שבמחוז אנגלסי בוויילס. היא נבנתה כחלק מהמערכת של המלך אדוארד הראשון לכיבוש צפון ויילס. הטירה תוכננה על ידי ג'יימס מסנט ג'ורג', ובנייתה החלה ב-1295 ולא הושלמה מאז. הטירה הוכרזה על ידי אונסק"ו כאתר מורשת עולמית בשנת 1986, והיא נחשבת לאחת הטירות היפות ביותר מבחינה אדריכלית בבריטניה.
מבנה הטירה

הטירה הייתה האחרונה שנבנתה על ידי המלך אדוארד בצפון ויילס. העבודות החלו ב-1295 ונמשכו 35 שנים, ובשיאן הועסקו בבניית הטירה 3,500 פועלים. המימון וחומרי הבנייה אזלו כאשר אדוארד העביר את תשומת לבו לסקוטלנד, והטירה מעולם לא הושלמה למרות שהוא שילם תמורתה כ-15,000 לירות שטרלינג. במהלך עבודות הבנייה הורה אדוארד לתושבי העיירה הסמוכה לאנפיס (Llanfaes) להתפנות מבתיהם ולעבור להתגורר בעיירה ניובורו הנמצאת מעבר לנהר. ג'יימס מסנט ג'ורג', האדריכל שהועסק על ידי אדוארד, השתמש בכל כישרונו על מנת לתכנן את הטירה ואת קווי האספקה שלה.
הטירה נבנתה לפי תוכנית קונצנטרית - מצודה בתוך מצודה - כאשר החלק הפנימי מוקף במלואו על ידי חלק חיצוני. לטירה היה מזח שהיה פעיל לפי תנאי הגאות והשפל, ובאופן זה ניתן היה להעביר אליה אספקה דרך הים. היא הוקפה בחפיר, והגנתה כללה חרכי ירי לחיצים, ופתחים אשר מוקמו בסמוך לכניסותיה, ואשר דרכם ניתן היה לשפוך שמן רותח על האויב. כל כוח צבאי שתקף את הטירה נתקל ב-14 מכשולים נפרדים ובארבעה קווי ביצורים שנבנו לפי הדפוס הקונצנטרי.
צורתה של הטירה דומה לריבוע, ויש לה דמיון רב לקרפילי והרלך. החלק הפנימי הוא מלבני עם מגדל עגול בכל פינה. בצד הצפוני ובצד הדרומי נמצאים בתי שער גדולים, ומשני הצדדים של כל אחד מהם יש מגדל כך שצורתה דומה לאות D. האולם הראשי ומבנים נוספים נבנו בתוך החלק הפנימי.
מסביב לקיר החיצוני ביותר של החלק הפנימי נמצאת חומה המוגנת באמצעות שני מגדלים ובתי שער. המבנים הללו לא בנויים בהתאם לתוכנית הבנייה של בתי השער הפנימיים, ותפקידם היה למנוע מהתוקפים את האפשרות לחדור ישירות לתוך החלק הפנימי. קיר המזח מחבר את הקיר הדרומי שליד בית השער, כך שהוא משמש כמשטח לירי הגנתי. בניגוד לחומות החיצוניות הפשוטות בקרפילי והרלך, החומות בבומריס עבות מאוד ויש בהן מעברים פנימיים המאפשרים גישה אל חרכי הירי המוגנים.
כיבושה של ויילס הושלם הלכה למעשה בזמן הבנייה, והעלות הגבוהה של השלמת הטירה עשויה הייתה לגרום להתכלות התקציב שנועד ללוחמה בסקוטלנד. העבודות הסתיימו באופן רשמי ב-1298, והחלקים שנותרו לא גמורים הם המגדלים של החלק הפנימי, בתי השער הגדולים ומבנים רבים בחלק זה. במאה ה-14 התבצעו עבודות נוספות, אך בקנה מידה קטן יותר. טירת בומריס לא ספגה נזקים במהלך מלחמת האזרחים האנגלית והיא השתמרה בצורה טובה.
גלריה

טירת בומריס והחפיר
טירת בומריס והחפיר
מבנה בתוך הטירה
גשר הכניסה
קפלה גותית בטירה
טמאש שומלו

| --- | --- |
אין תמונה חופשית
 לידה:  21 במרץ 1929 בודפשט, ממלכת הונגריה 
 פטירה:  19 בדצמבר 1993 (בגיל 64) בודפשט, הונגריה 
 מדינה:  הונגריה 
 השכלה:  האוניברסיטה לתאטרון ולקולנוע (1949) 
 פרסים והוקרה:  פרס בלה באלאז' (1962)  אמן מצטיין של הונגריה (1985)  פרס בלה באלאז' (1968) 
 
טמאש שומלו (במקור שאטלר, בהונגרית: Somló Tamás; בודפשט, 21 במרץ 1929 – בודפשט, 19 בדצמבר 1993) היה צלם קולנוע יהודי-הונגרי זוכה פרס האמן המצטיין ופרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה).
ביוגרפיה

שומלו שרד את השואה כנער ואחרי מלחמת העולם השנייה, מ-1945 עד 1949 למד צילום באוניברסיטה לאמנויות התיאטרון והקולנוע. הוא סיים את לימודיו ב-1949. בין 1948 לבין 1949 היה לפרנסתו צלם עיתונות בבודפשט. מ-1949 עד 1951 היה עוזר צלם ב"מפעל החדשות והסרטים הדוקומנטריים". הוא הפך לצלם עצמאי ב-1951. בין 1951 לבין 1958, יצר יותר מ-100 סרטים קצרים בז'אנרים שונים, בעיקר חינוכיים.
בין 1958 לבין 1968 יצר כמה סרטים עלילתיים. הוא היה שותף ליצירה בעידן הראשון של במאי הסרטים מיקלוש יאנצ'ו : הפעמונים הלכו לרומא (1958); התרה וקשירה (1963); ככה הגעתי (1964); בחורים עניים (1965); בעלי כוכבים, חיילים (1967); רוחות מבריקות (1968). הוא גם שיתף פעולה בהצלחה עם במאים אחרים, שיתוף הפעולה יוצא הדופן שלו היה עם ג'רג' רווס (במאי קולנוע) בסרט שלושת הלילות של אהבה אחת (1967).
בשנת 1971, בסרט "הלגיונר האלמותי" הציג את עצמו לראשונה גם כבמאי קולנוע של סרט עלילתי עצמאי. במישור האבסורד, הוא ניסה להביא למכנה משותף את טרגדיית חייו של הסופר היהודי-הונגרי ינה רייטה ואת הקומדיה של הרפתקאות גיבוריו הלגיונרים. זה לא ממש הסתדר, הסרט נכשל. לאחר מכן, הוא כמעט נפרד מהסרט העלילתי, אך לא לגמרי, כי למשל, בסרטו של הבמאי רוברט באן "רוח רפאים בלובלון" על פי ספרו של קלמן מיקסאט, הפך שוב לצלם סרט עלילתי מצוין, סרט הרפתקאות. בשנות ה-70 חזר לאולפן ב-Kálmán Könyves körút שם יצר סרטים קצרים חינוכיים רבי ערך.
משפחתו

טמאש שומלו נולד במשפחה יהודית כבנם של ג'רג' שומלו (שאטלר) (1900–1942) ושל לילי קונדור (1907–?)  אביו נפטר בשואה בעבודות כפייה בשרות העבודה. סבו וסבתו מצד אביו היו הנריק שומלו (שאטלר) וקרולינה קוהן-כהן (1864–1937), סבו וסבתו מצד אמו היו ארתור קונדור (1879–1931) ואירן שטרן (1889–1940).
סרטיו

1991 רשתות ביוב מיושנות (סרט מדע)
1991 Nitromint (סרט מדע)
1985 שופרון (סרט תיעודי)
1984 למה אנו מעשנים? (דוקומנטרי)
1983 פבולון (סרט תיעודי)
1983 יום טוב, מחוז קומארום (סרט עלילתי)
1982 הזמנה למחוז ואש (סרט תיעודי)
1980 "M" כמו מטרו (סרט תיעודי)
1979 שקיעה בצהריים
1978 עכשיו בשבילך בלבד (תיעודי)
1976 רוח רפאים בלובלון (סרט הרפתקאות)
1974 שיחה עם המפה (סרט מדע)
1973 רוצחים חפים מפשע
1972 חטיפה בסגנון הונגרי
1972 הייתה פעם משפחה
1970 הלגיונר האלמותי, שנקרא רק פ. הווארד (במאי)
1970 האור מתבגר
1969 האם אתה מכיר את סנדי-מנדי?
1968 רוחות מבריקות
1968 היום חלף
1968 נישואים נמהרים
1967 פרקים על המוח האנושי (סרט מדעי)
1967 בעלי כוכבים, חיילים
1967 שלושת הלילות של אהבה אחת
1966 תקריב של דם (סרט קצר)
1965 בחורים עניים
1965 מוזיקה ומחשבון
1964 ככה הגעתי
1963 הקיברנטיקה (סרט מדע)
1963 התרה וקשירה
1962 מיקלוש בורשוש (סרט טלוויזיה)
1961 מכונות חושבות (סרט מדע)
1960 שימו לב! (סרט קצר)
1959 אלמוות (סרט קצר)
1958 הפעמונים הולכים לרומא (סרט טלוויזיה)
1957 בקצה העיר (סרט קצר)
1956 זה לא מאוחר היום (סרט קצר)
1955 הסרה כירורגית של גידולים במוח (סרט מדע)
1954 מקרה טהור (סרט קצר)
1953 האויבים הבלתי נראים שלנו (סרט קצר)
1952 זיקוק נפט (סרט חינוכי)
1952 הפקת פלסטיק (סרט חינוכי)
1951 מנועים קטנים (סרט קצר)
פרסים והוקרה

פרס בלה באלאז' 1962, 1968)
הפרס הראשי של פסטיבל הסרטים מישקולץ (במשותף, 1964)
פסטיבל הסרטים של קורדובה פרס שני (1968)
גרנד פרי של פסטיבל הסרטים בוארנה (1981)
פרס האמן המצטיין ( 1985 )
לקריאה נוספת

לקסיקון הסרטים החדש (1973, עורך: Ábel Péter)
לקסיקון הסרטים. כרך II. בודפשט, הוצאת טוטם, 1999. טמאש שומלו במאי, צלם קולנוע ראה עמודים 149–150
Új magyar életrajzi lexikon V. (P – S). (לקסיקון ביוגרפי הונגרי. 2004. ISBN 963-547-414-8
הערות שוליים

↑  hivatalos nevén: MAFILM II. telep
↑  "Somló György halotti bejegyzése a Budapest IV. kerületi polgári halotti akv. 878/1943. folyószáma alatt".
↑  "Szülei házasságkötési bejegyzése a Budapest VII. kerületi polgári házassági akv. 959/1928. folyószáma alatt".
↑  "Kondor Lili születési bejegyzése a Budapest VI. kerületi polgári születési akv. 1418/1907. folyószáma alatt".
↑  "Somló Henrikné Kohn Karolina halotti bejegyzése a Budapest VII. kerületi polgári halotti akv. 620/1937. folyószáma alatt".
↑  Elhunyt újságíró (1931. szeptember 10.) Esti Kurir, 9. évfolyam, 204. szám
| --- | --- |
בקרת זהויות :  BIBSYS: 8070167  GND: 141285168  ISNI: 0000 0000 7951 213X  LCCN: no2014106404  SUDOC: 110468317  VIAF: 120887068   WorldCat (עם VIAF): 120887068
טוקיו דיסניסי

| --- | --- |

הנמל הים תיכוני
הנמל הים תיכוני
 מיקום:  אוראיאסו, צ'יבה, יפן
 תאריך פתיחה:  4 בספטמבר 2001
 אתר נופש:  אתר הנופש טוקיו דיסני
 תמה:  הרפתקאות ימיות
 שטח הפארק:  490,000 מטר רבוע
 מפעיל:  חברת ארצות המזרח
 אתרי מפעיל נוספים:  וולט דיסני
 קואורדינטות:  35°37′36″N 139°53′17″E﻿ / ﻿35.626667°N 139.888056°E﻿ / 35.626667; 139.888056
 אתר רשמי
  (למפת טוקיו מוגדלת) טוקיו דיסניסי(למפת טוקיו רגילה) טוקיו דיסניסי
 
ונציה
הנמל הערבי
נמל קייפ קוד
נמל הגילויים.
אי המסתורין
הר פרומתאוס
טוקיו דיסניסי (באנגלית: Tokyo DisneySea) הוא פארק שעשועים המצוי באתר הנופש טוקיו דיסני שבאוראיאסו בצ'יבה שביפן, בפרוורי טוקיו.
האתר נפתח ב-4 בספטמבר 2001 והוא בבעלות חברת ארצות המזרח - זכיין של חברת וולט דיסני. הפארק הוא אחד הפארקים הפופולריים ביותר בעולם - למעלה מ-12.2 מיליון מבקרים ביקרו בפארק בשנת 2004.
תמות

הפארק מתבסס על תמה של חופי ים. הרעיון המקורי של הקמת הפארק היה על בסיס תוכניות להקמת פארק בלונג ביץ' שבקליפורניה שאמור היה להיקרא "דיסניסי" (ים דיסני) בהקבלה לדיסנילנד (ארץ דיסני). בשל הקשיים הכספיים של פרויקט יורודיסני בוטלה הקמת הפארק בקליפורניה, ומאוחר יותר הוחלט להעביר את התוכניות לחברת ארצות המזרח על מנת שיקימו את הפארק באתר הנופש ביפן.
טקס הפתיחה

בפתיחת הפארק ב-4 בספטמבר 2001, נשא מייקל אייזנר, מנכ"ל חברת וולט דיסני בעת בניית הפארק, את דברי הפתיחה ואמר: "ברוכים הבאים כולכם לעולם בו הדמיון וההרפתקאות יוצאים למסע. טוקיו דיסניסי מוקדש לרוח ההרפתקנות הנמצאת בכל אחד מאיתנו. אנו עומדים כאן בפתח הרפתקאה, רומנטיקה, גילויים וכיף - מסע לנמלים אקזוטיים ומפוארים. אני תקווה שטוקיו דיסני יפיח השראה בלב ובראש כל החיים בכוכב מימי זה, כדור הארץ."
מבנה הפארק

בפארק זה שבעה "נמלים" המקבילים ל"ארצות" בפארקי ממלכת הקסם. הכניסה לפארק היא דרך הנמל הים תיכוני, וממנו מגיעים לששת הנמלים האחרים: קו החוף האמריקאי, דלתת הנהר האבוד, נמל הגילויים, לגונת בנות הים, החוף הערבי ואי המסתורין.
מבנה הפארק > הנמל הים תיכוני

הנמל הים תיכוני הוא הכניסה לפארק, והוא בנוי בסגנון עיר נמל איטלקית אזור כניסה זה שונה מאזורי הכניסה לפארקים אחרים (כמו הרחוב הראשי של ארצות הברית בפארקי ממלכת הקסם או שדרות הוליווד בפארק אולפני דיסני אם ג'י אם - בכך שהוא מתפצל לשתי דרכים - האחת מובילה לאי המסתורין מימין, והשנייה לקו החוף האמריקאי משמאל.
מבנה הפארק > קו החוף האמריקאי

"נמל" זה משחזר את קו החוף של מזרח ארצות הברית בתחילת המאה ה-20. נמל זה כולל שני אזורים - אזור קייפ קוד הישנה ואזור נמל ניו יורק. בנמל זה עוגנת הספינה קולומביה, ונפתח בה מתקן מגדל האימה ב-2006.
מבנה הפארק > דלתת הנהר האבוד

דלתת הנהר האבוד מנסה לשחזר את המסעות בג'ונגלים של דרום אמריקה בסוף שנות ה-30 של המאה ה-20. נמל זה הוא אזור מלא צמחייה ירוקה, ודומה לארץ ההרפתקאות בפארקים בסגנון ממלכת הקסם. בנמל זה שני המתקנים הפופולריים ביותר בפארק - - הרפתקאות אינדיאנה ג'ונס, ורוחות זועמות.
מבנה הפארק > נמל הגילויים

"נמל" זה מאופיין כנמל בעתיד. הנמל מנסה לעורר את הרוח של הגילוים ומתקניו מנסים להראות את המסעות בים בעתיד. המתקן העיקרי בנמל זה הוא "רוכב הסופה" (StormRider). מתקן נוסף נקרא אקווטופיה, בדומה למתקן אוטופיה בדיסנילנד.
מבנה הפארק > לגונת בנות הים

נמל זה מבוסס על הסרט של אולפני וולט דיסני "בת הים הקטנה". בנמל זה שני אזורים - פנימי וחיצוני, ועיקר המתקנים בו מיועדים לילדים קטנים. הארץ מאופיינת כארמונו של מלך הים - טריטון, אביה של בת הים הקטנה.
מבנה הפארק > החוף הערבי

"נמל" זה מבוסס על הסרט של חברת וולט דיסני "אלאדין" משנת 1992. הנמל בנוי בסגנון סיפורי אלף לילה ולילה ונמצאים בו שתי מתקנים: קרוסלת הקרוואן, ומסעותיו של סינבד - מסע בסירה הדומה למתקן זה עולם קטן.
מבנה הפארק > אי המסתורין

אי המסתורין היו נמל המצוי בתוך "הר פרומתאוס" המצוי במרכז הפארק והמהווה סמל של הפארק. המתקנים ב"נמל" זה מבוססים על ספריו של ז'ול ורן. אף שנמל זה הוא הקטן בנמלי הפארק נמצאים בו שני המתקנים הפופולריים ביותר: "מסע אל מרכז כדור הארץ" ו"20,000 מיל מתחת לים", שהוא מתקן אפל בו המבקרים נכנסים לצוללות משלהם ו"צוללים" אל תוך הסיפור "20,000 מיל מתחת לפני הים".
אף שהאי נראה כהר געש המוקף ים, הנמל אינו אי. הר הגעש הוא החזית של שני בנייני המתקנים שבו.
סמלי הפארק

את הפארק מסמלים שני מבנים - ה"אקווספרה" - מזרקת מים עם דגם של כדור הארץ בכניסה לפארק, והר הגעש "פרומתאוס" הממוקם במרכז הפארק, וזהה בגובהו לטירת סינדרלה המסמלת את פארק דיסנילנד הסמוך.
טרפורם

| --- | --- |

 מפתח:  HashiCorp 
 גרסה אחרונה:  1.9.6 (18 בספטמבר 2024) 
 גרסת בטא:  0.14.2
 מערכת הפעלה:  לינוקס, macOS, Microsoft Windows 
 נכתבה בשפות:  Go 
 סוג רישיון:  Business Source License 1.1, Mozilla Public License, version 2.0 
 קוד מקור:  https://github.com/hashicorp/terraform 
 Linux, FreeBSD, macOS, OpenBSD, Solaris, and Microsoft Windows
 
 www.terraform.io
 
טרפורם (באנגלית: Terraform) היא תוכנת קוד פתוח של IaC (או Infrastructure as Code), המפותחת על ידי HashiCorp. המוצר מאפשר למשתמשים להגדיר ולספק תשתית מרכז נתונים באמצעות קובץ הגדרות קריא, בשפת תצורה הצהרתית המכונה HCL (ראשי תיבות של HashiCorp Configuration Language), או בעזרת JSON.
תצורה

טרפורם מנהלת משאבים חיצוניים (כגון תשתיות ענן ציבוריות, תשתיות ענן פרטיות, מכשירים ברשת, תוכנה כְּשֵירות ופלטפורמה כשֵירות) מול "ספקים". HashiCorp מנהלת רשימה נרחבת של ספקים רשמיים, ויכולה גם להשתלב עם ספקים שפותחו בקהילה. משתמשים יכולים לתקשר עם ספקי טרפורם על ידי הצהרת משאבים או על ידי קריאה למקורות נתונים. במקום להשתמש בפקודות ציווי לספק משאבים, טרפורם משתמש בתצורה הצהרתית כדי לתאר את המצב הסופי הרצוי. ברגע שמשתמש קורא לטרפורם על משאב נתון, טרפורם יבצע פעולות CRUD (יצירה, קריאה, עדכון, ומחיקה) מטעם המשתמש כדי להשיג את המצב הרצוי. את התשתית כקוד ניתן לכתוב כמודולים, כדי לקדם שימוש חוזר ותחזוקה.
תוכנת טרפורם תומכת בספקי תשתית מרכזיים בשוק הענן כמו שירותי האינטרנט של אמזון, Microsoft Azure, IBM Cloud, Google Cloud Platform,  DigitalOcean,  Oracle Cloud Infrastructure, VMware vSphere ו- OpenStack ועוד.
HashiCorp תומכת גם בשירות Terraform Module Registry, שהושק בשנת 2017. בשנת 2019 הציגה טרפורם את הגרסה בתשלום בשם Terraform Enterprise עבור ארגונים גדולים.
לטראפורם יש ארבע פקודות עיקריות:
terraform init או refresh
terraform plan
terraform apply
terraform destroy
הערות שוליים

↑  "Syntax - Configuration Language".
↑  "Providers".
↑  "Resources".
↑  "Data Sources".
↑  "Configuration".
↑  "Modules".
↑  "Google Cloud Platform Provider for Terraform". נבדק ב-2017-02-05.
↑  "Introducing the DigitalOcean Terraform Provider" (באנגלית).
↑  "Terraform vs. Chef, Puppet, etc. - Terraform by HashiCorp". Terraform by HashiCorp (באנגלית). נבדק ב-2018-03-14.
↑  "HashiCorp Terraform 0.9. Released with State Locking, State Environments, and Destroy Provisioners". InfoQ. נבדק ב-2017-05-23.
↑  Yevgeniy., Brikman (2017). Terraform Writing Infrastructure as Code. O'Reilly Media. ISBN 9781491977057. OCLC 978667796.
↑  Somwanshi, Sneha. "Choosing the Right Tool to Provision AWS Infrastructure". ThoughtWorks (באנגלית).
↑  Turnbull, James (2016). The Terraform Book. ISBN 9780988820258.
↑  "HashiCorp Terraform 0.11".
↑  HashiCorp. "HashiCorp Terraform - Provision & Manage any Infrastructure". HashiCorp: Infrastructure enables innovation (באנגלית). נבדק ב-2020-04-15.
טמרין אדום-שיער

| טמרין אדום-שיער |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים רחבי אף
משפחה:: מרמוסטיים
סוג:: טמרין
מין:: טמרין אדום-שיער
שם מדעי
 Saguinus pileatus ‏סנט-אילר & Deville, 1848

טמרין אדום-שיער (שם מדעי: Saguinus pileatus) הוא מין של פרימט מסוג טמרין. טמרין זה הוא אנדמי לברזיל.
מאפיין

מין זה נחשב כמין נפרד של טמרין, אולם יש המשייכים אותו כתת-מין של טמרין משופם, בעיקר בעקבות קיומו של שפם ואזור תפוצתו, אולם בשונה מטמרין משופם, הוא בעל שיער אדום (לטמרין משופם צבעים שחור ולבן בלבד). צבע גופו, ידיו, רגליו וזנבו שחור. שערו ומצחו אדום-בורדו. יש לו שפם מעט קצר יותר מתת-המינים של טמרין משופם.
טמרין זה כמו שאר מיני הטמרין אוכל חרקים, פירות ותפליטי עצים.
תפוצתו במערב ברזיל במדינת אמזונאס. הוא גובל במערב בנהר ז'ורואה, בצפון בנהר האמזונאס בדרום בנהר פורוס. תפוצתו בין שני תת-המינים של הטמרין המשופם.
הערות שוליים

↑  טמרין אדום-שיער, באתר הרשימה האדומה של IUCN